Ent võta näpust - ükski "ette kindel projekt" ei ole kaitstud, kui välja ilmub "urgitseja",  nagu Lõuna-Eesti haigla Arvi Vask haiglale suunatud ajakirjanduslikku tähelepanu nimetab. Võrumaa Teataja sai informatsiooni, et haigla hankes on miskit mäda, ja asus, kuis ajakirjanduse kohus, asja uurima. Mis selgus, oli see, et Merko juhi optimismil oli katet - haigla hankekomisjonis istus tema firma ühe põhilise koostööpartneri Selista juhatuse liige Jaak Kokka, kel oli haigla haldusjuhina ehitustöid puudutavates hangetes väga kaalukas, et mitte öelda otsustav, sõna öelda. Kokkal olid ja on jätkuvalt  kõik võimalused, et oma ametipositsiooni ära kasutades haigla ehitushankeid Selista ja tema partnerite kasuks suunata.